شەفەق نیوز/ فەرماندەی ئۆپراسیۆنە هاوبەشەکان عراق، ئمڕوو
یەکشەممە، راگەیان سەرکەفتن ئەمنی گەورەیکگ لە مقەیەتیکردن تاوەرەیل وزەی کارەبا لە
جووراجور شارەیل عراق.
لیوا تەحسین خەفاجی قسەکەر فەرماندەگە ئەرا ئاژانس شەفەق
نیوز وت: زانیارەیل گەرنگیگ کەفتە دەس فەرماندەگە، و لەبنەمای ئەو زانیاریەیلە رەنج
مقەیەتیکردن تاوەرەیل کارەبا دابەش کریا گشت شارەیل عراق.
خەفاجی وتیش؛ مقەیەتیکردن تاوەرەیل وزەی کارەبا وە فڕۆکەیل
هێزە ئاسمانی لە وەختەیل دیاریکریاگ وەگەرد فڕۆکەیل چەودیری تایبەت ئەرا پووشانن رووبەرەیل
فراوانیگ، و هەمیش کامیرایل گەرمی لە ناوچەیلیگ جیاجیا تا لە گشت وەختیگ زانیاریەیلە
وەپیمان بڕەسن، و هەمیش وەگەرد دەوریە و کوڵەیل وەردەوامیگ ک فەرماندەی ئۆپراسیۆنە
هاوبەشەکان ئەنجامیان دا، و ئەوەیش سەرکەفتن ئەمنی گەورەیگ لە مقەیەتیکردن تاوەرەیل
وزەی کارەبا وەدەس هاورد.
